CELEX: 32022D0936
Language: hu
Date: 2022-06-13 00:00:00
Title: A Tanács (EU) 2022/936 határozata (2022. június 13.) az Európai Unió által a Nemzetközi Vasúti Fuvarozásügyi Államközi Szervezet (OTIF) Műszaki Szakértői Bizottságának 14. ülésén a fuvarozási telematikai alkalmazásokra vonatkozó egységes műszaki előírások módosításai és az ATMF egységes szabályok eltérésekről szóló B. mellékletének felülvizsgálata tekintetében, valamint az OTIF Felülvizsgálati Bizottságának írásbeli eljárásában az ATMF egységes szabályok módosítása tekintetében képviselendő álláspontról

2022.6.17.   
               
               
                  HU
               
               
                  Az Európai Unió Hivatalos Lapja
               
               
                  L 162/35
               
            
         A TANÁCS (EU) 2022/936 HATÁROZATA
         (2022. június 13.)
         az Európai Unió által a Nemzetközi Vasúti Fuvarozásügyi Államközi Szervezet (OTIF) Műszaki Szakértői Bizottságának 14. ülésén a fuvarozási telematikai alkalmazásokra vonatkozó egységes műszaki előírások módosításai és az ATMF egységes szabályok eltérésekről szóló B. mellékletének felülvizsgálata tekintetében, valamint az OTIF Felülvizsgálati Bizottságának írásbeli eljárásában az ATMF egységes szabályok módosítása tekintetében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 91. cikkére, összefüggésben a 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az Unió az 1999. június 3-i vilniusi jegyzőkönyvvel módosított, 1980. május 9-i nemzetközi vasúti fuvarozási egyezményhez (COTIF) való csatlakozásáról szóló, az Európai Unió és a Nemzetközi Vasúti Fuvarozásügyi Államközi Szervezet közötti megállapodás (1) révén csatlakozott az 1999. június 3-i vilniusi jegyzőkönyvvel módosított, 1980. május 9-i Nemzetközi Vasúti Fuvarozási Egyezményhez (COTIF).
                  
               
                     (2)
                  
                  
                     A COTIF 13. cikke 1. §-ának f) pontja értelmében létrehozták az OTIF Műszaki Szakértői Bizottságát.
                  
               
                     (3)
                  
                  
                     A COTIF 20. cikke 1. §-ának b) pontja értelmében és a COTIF-nak a nemzetközi forgalomban használni tervezett vasúti berendezésekre alkalmazandó műszaki szabványok érvényesítésére és egységes műszaki előírások elfogadására vonatkozó egységes szabályokról szóló F. függelékének 6. cikkével összhangban a Műszaki Szakértői Bizottság hatáskörrel rendelkezik arra, hogy elfogadja vagy módosítsa többek között a fuvarozási telematikai alkalmazásokra vonatkozó egységes műszaki előírásokat (a továbbiakban: TAF egységes műszaki előírások).
                  
               
                     (4)
                  
                  
                     A COTIF 20. cikke 1. §-ának e) pontjával, valamint a nemzetközi forgalomban használt vasúti berendezések műszaki engedélyezésére vonatkozó egységes szabályokról (a továbbiakban: az ATMF egységes szabályok) szóló G. függelék 7a. és 21. cikkével összhangban a Műszaki Szakértői Bizottság hatáskörrel rendelkezik arra, hogy elfogadja vagy módosítsa az ATMF egységes szabályoknak az egységes műszaki előírások alkalmazásától való eltérésekre vonatkozó B. mellékletét.
                  
               
                     (5)
                  
                  
                     A Műszaki Szakértői Bizottság a 2022. június 14-én és 15-én tartandó 14. ülésének napirendjére felvette a TAF egységes műszaki előírások módosításáról szóló határozatokra irányuló javaslatot, valamint az ATMF egységes szabályoknak az egységes műszaki előírások alkalmazásától való eltérésekre vonatkozó B. mellékletének felülvizsgálatát.
                  
               
                     (6)
                  
                  
                     A Műszaki Szakértői Bizottság tervezett határozatainak célja a TAF egységes műszaki előírásoknak az (EU) 2021/541 bizottsági végrehajtási rendelettel (2) történő összehangolása, és az ATMF egységes szabályok B. mellékletének az (EU) 2016/797 európai parlamenti és tanácsi irányelvvel (3) történő összehangolása.
                  
               
                     (7)
                  
                  
                     A COTIF 13. cikke 1. §-ának c) pontjával összhangban létrehozott Felülvizsgálati Bizottság (a továbbiakban: a Felülvizsgálati Bizottság) várhatóan írásbeli eljárást folytat le az ATMF egységes szabályok 3a. cikke 5. §-ának és 15. cikke 2. §-ának módosítására vonatkozó határozathozatal céljából.
                  
               
                     (8)
                  
                  
                     A Felülvizsgálati Bizottság tervezett határozatának célja az ATMF egységes szabályoknak az (EU) 2016/798 európai parlamenti és tanácsi irányelvvel (4) történő összehangolása.
                  
               
                     (9)
                  
                  
                     Helyénvaló meghatározni az Unió által a Műszaki Szakértői Bizottságban és – az ATMF egységes szabályok felülvizsgálatát illetően – a Felülvizsgálati Bizottságában képviselendő álláspontot, mivel a javasolt határozatok kötelező érvényűek lesznek az Unióra nézve.
                  
               
                     (10)
                  
                  
                     A tervezett OTIF-határozatok összhangban állnak az Unió jogával és stratégiai célkitűzéseivel, mivel hozzájárulnak az OTIF-jogszabályoknak az uniós jog egyenértékű rendelkezéseivel való összehangolásához, ezért azokat az Uniónak támogatnia kell,
                  
               ELFOGADTA EZT A HATÁROZATOT:
         
            1. cikk
            Az Unió által a COTIF Műszaki Szakértői Bizottságának 14. ülésén a TAF egységes műszaki előírások módosításai és az ATMF egységes szabályok B. mellékletének az egységes műszaki előírások alkalmazásától való eltérésekre vonatkozó felülvizsgálata tekintetében képviselendő álláspont a következő:
            
                        1.
                     
                     
                        a szavazáson támogatja a Műszaki Szakértői Bizottságnak a TAF egységes műszaki előírások módosítására irányuló javaslatát (a Műszaki Szakértői Bizottság TECH-22004-CTE14 sz. munkadokumentuma);
                     
                  
                        2.
                     
                     
                        a szavazáson támogatja a Műszaki Szakértői Bizottságnak az ATMF egységes szabályok B. mellékletének az egységes műszaki előírások alkalmazásától való eltérésekre vonatkozó napra késszé tételére irányuló javaslatát (a Műszaki Szakértői Bizottság TECH-22005-CTE14 sz. munkadokumentuma).
                     
                  
         
            2. cikk
            Az Unió által a Felülvizsgálati Bizottság írásbeli eljárása keretében az ATMF egységes szabályok részleges felülvizsgálata tekintetében képviselendő álláspont az, hogy az ATMF egységes szabályok 3a. cikke 5. §-ának és 15. cikke 2. §-ának módosítására irányuló javaslat (a Műszaki Szakértői Bizottság TECH-22019-CTE14-7 sz. munkadokumentuma) mellett kell szavazni.
         
         
            3. cikk
            A Műszaki Szakértői Bizottság és a Felülvizsgálati Bizottság határozatait az elfogadásukat követően – a hatálybalépésük napját megjelölve – ki kell hirdetni az Európai Unió Hivatalos Lapjában.
         
         
            4. cikk
            Ez a határozat az elfogadásának napján lép hatályba.
         
         
            Kelt Luxembourgban, 2022. június 13-án.
            
               
                  a Tanács részéről
               
               
                  az elnök
               
               M. FESNEAU
            
         
         
            (1)  HL L 51., 2013.2.23., 8. o.
         
         
            (2)  A Bizottság (EU) 2021/541 végrehajtási rendelete (2021. március 26.) az 1305/2014/EU rendeletnek az adatszámítás és az adatcsere egyszerűsítése és javítása, valamint a változáskezelési eljárás aktualizálása tekintetében történő módosításáról (HL L 108., 2021.3.29., 19. o.).
         
            (3)  Az Európai Parlament és a Tanács (EU) 2016/797 irányelve (2016. május 11.) a vasúti rendszer Európai Unión belüli kölcsönös átjárhatóságáról (HL L 138., 2016.5.26., 44. o.).
         
            (4)  Az Európai Parlament és a Tanács (EU) 2016/798 irányelve (2016. május 11.) a vasútbiztonságról (HL L 138., 2016.5.26., 102. o.).